Automatisk oplæsning

Der er ikke oplæsning af denne artikel, så den oplæses derfor med maskinstemme. Kontakt os gerne på automatiskoplaesning@pol.dk, hvis du hører ord, hvis udtale kan forbedres. Du kan også hjælpe ved at udfylde spørgeskemaet herunder, hvor vi spørger, hvordan du har oplevet den automatiske oplæsning. Spørgeskema om automatisk oplæsning

En ganske almindelig dag i 2009 surfede den norske studerende Kristoffer Koch lidt rundt på nettet i en klassisk overspringshandling fra sin masteropgave om kryptering, og her faldt han over begrebet bitcoins.

Han kendte ikke noget til den nye internetvaluta, ligesom de fleste faktisk stadig ikke gør i dag, men han kunne alligevel ikke dy sig for at investere et par kroner i valuaen, som bare på en eller anden måde var lidt dragende.

Ikke mindst fordi det ud fra et krypteringsperspektiv og hans opgave virkede lidt interessant.

150 kroner købte han for, hvilket gav ham 5.000 bitcoins. Og så glemte han ellers alt om den lille transaktion.

Hvor er det PASSWORD!!! Indtil for nylig, hvor bitcoins i løbet af sommeren gik hen og blev det helt store samtaleemne på internettet. Hvilket også pludselig gik op for nordmanden.

»Så tænkte jeg, havde jeg ikke sådan nogle?«, siger den 29-årige Kristoffer Koch til den norske tv-station NRK.

Bitcoins Fakta Digital valuta oprettet i 2009

Bitcoins er en netværksbaseret møntfod, der ikke ejes af nogen stat, og som ikke kontrolleres af nogen nationalbanker eller kan handles i det etablerede banksystem.

Bitcoins er defineret som en mellemting mellem noget, der har værdi i sig selv og så en repræsentativ møntfod.

Man køber bitcoins af netbutikker, som også tilbyder at opbevare dem i din egen digitale pung.

Kan overføres fra person til person på internettet og godtages også som betalingsmiddel flere og flere steder, selv om logistikken stadig synes en smule besværlig.

Der findes i øjeblikket omkring 21 millioner bitcoins på verdensplan, og lige nu koster 1 bitcoin 1.095,61 kroner.













Vis mere

Det havde han ganske rigtig stadig, og efter lettere panisk at have ledt efter sit password, som han selvfølgelig havde krypteret i sin tid, lykkedes det ham at logge på sitet, hvor han i 2009 altså lagde 150 norske kroner.

Og der ventede ham en behagelig overraskelse, for med dagens kurs stod de 5.000 bitcoins nu i lige omkring 5 millioner norske kroner. Han havde været millionær i et godt stykke tid - helt uden at vide det.

Køb, lige hvad du vil!

Hvad gør man så?

I Kochs tilfælde hæver man en femtedel af sin gevinst, fiser ned til en ejendomsmægler og køber en lejlighed i Oslo-bydelen Tøyen.

Og så nyder han i øvrigt at have lukket munden på sin kæreste én gang for alle.

LÆS OGSÅ

»Hun syntes, jeg bruger penge på alt for meget fjollet. Jeg køber forskellige tekniske dippedutter, som jeg aldrig får tid til at bruge, og det her var dog det værste, jeg havde gjort - at jeg købte fjollepenge«, siger Kristoffer Koch til NRK.

I dag er tonen en lidt anden. Nu må han købe, lige hvad han vil.